שישה עשר ואלסים, אופ' 39 (ברהמס)

שישה עשר ואלסים אופוס 39 (בגרמנית: Sechzehn Walzer) הוא קובץ של 16 ואלסים קצרים לפסנתר שנכתב על ידי יוהנס ברהמס. הוואלסים שהוקדשו למבקר המוזיקה אדוארד הנסליק, הולחנו ב-1865, והקובץ יצא לאור ב-1866.

 רקע 
הוואלסים נכתבו במקור לארבע ידיים, והמלחין עיבד כל אחד מהם לפסנתר סולו לפסנתר על ידי המלחין, ופורסמו בשתי גרסאות שונות - גרסה קשה וגרסה מפושטת. שלוש הגרסאות פורסמו באותו הזמן, והפכו לפופולריות, בניגוד לציפיות המלחין.

הוואלסים נכתבו בזמן שהמלחין התגורר בווינה, אך לפני שהשתקע בה באופן קבוע. הם נכתבו כמחווה לריקוד הוואלס שהיה פופולרי במיוחד באותן השנים בווינה.

 מאפיינים 
בגרסאות הסולו, שונו חלק מהסולמות ביחס לגרסת הדואט המקורית (ארבעה האחרונים בגרסה הקשה ומס' 6 בגרסה הקלה). ואלס מספר 15 בלה מז'ור התפרסם גם בנפרד והפך ליצירה הפופולרית ביותר בקובץ. לאחר מותו של המלחין יצא לאור עיבוד של חמישה מהואלסים בקובץ (מס' 1, 2, 11, 14 ו-15) לשני פסנתרים.

רוב הוואלסים כתובים בצורת נושא שחוזר פעמיים, עם מעבר בין החזרות. המעבר כתוב בדרך כלל בסולם אחר, ברוב הוואלסים סולם דומיננטה או סולם מקביל. החלק השני מנוגן בסולם הטוניקה.

 הוואלסים 
+תיאורקובץ שמעאורךהערותמס' 1 בסי מז'ור, Tempo giusto1:03מס' 2 במי מז'ור1:32מס' 3 בסול דיאז מינור1:03מס' 4 במי מינור, Poco sostenuto1:35מס' 5 במי מז'ור, Grazioso1:10מס' 6 בדו דיאז מז'ור, Vivace1:08הגרסה המפושטת כתובה בסולם דו מז'ורמס' 7 בדו דיאז מינור, Poco più Andante2:12מס' 8 בסי במול מז'ור1:41מס' 9 ברה מינור1:26מס' 10 בסול מז'ור0:32מס' 11 בסי מינור1:28מס' 12 במי מז'ור1:21מס' 13 בדו מז'ור0:48הגרסה המסובכת יותר כתובה ברה מז'ורמס' 14 בלה מינור1:35הגרסה המסובכת יותר והגרסה לשני פסנתרים כתובות בסול דיאז מינורמס' 15 בלה מז'ור1:29הגרסה המסובכת יותר והגרסה לשני פסנתרים כתובות בלה במול מז'ורמס' 16 ברה מינור1:01הגרסה המסובכת יותר כתובה בדו דיאז מינור

 קישורים חיצוניים 

 שישה עשר ואלסים לפסנתר, פרויקט ספריית התווים הבין-לאומי


 הערות שוליים 

קטגוריה:ואלסים
קטגוריה:יצירות מאת ברהמס